Ανασκαφή: Χορός δισεκατομμυρίων με τα αρχαία\nΜέχρι τον ΟΗΕ έφτασε το μέγα θέμα της προστασίας που πρέπει να έχουν οι αρχαιότητες απέναντι στην τρομοκρατία και στο οργανωμένο έγκλημα.\nΚαι πώς να μη φτάσει, όταν σε δισεκατομμύρια μετρώνται πλέον τα έσοδα από τις πωλήσεις λαθραίων αρχαιοτήτων (δύο στη Συρία και τρία στην Αίγυπτο) και όταν οι λαθρανασκαφές έχουν αυξηθεί στην Αίγυπτο κατά 500 έως 1.000% μέσα σε οργανωμένους αρχαιολογικούς χώρους. Μονάχα από ένα αιγυπτιακό μουσείο έχουν κλαπεί 1.000 αντικείμενα, ενώ άγνωστο ακόμα είναι τι έχει χαθεί για πάντα από τα ιρακινά μουσεία της Μοσούλης ή της Νιμρούντ.\nΜία σημαντική εκδήλωση έγινε χθες, στο περιθώριο της 70ής Γενικής Συνέλευσης του Οργανισμού. Είχε οργανωθεί από την Ιορδανία και την Ιταλία σε συνεργασία με την UNESCO, την UNODC (Γραφείο του ΟΗΕ για την προστασία από τα ναρκωτικά και το οργανωμένο έγκλημα) και την Interpol και σε αυτήν έλαβε μέρος και ο νέος υπουργός Πολιτισμού Αριστείδης Μπαλτάς.\nΤην προηγούμενη εβδομάδα έλαβε χώρα και πάλι στη Νέα Υόρκη μία διεθνής συνδιάσκεψη για τις αρχαιότητες της Μέσης Ανατολής, με πρωτοβουλία ασιατικών χωρών και της UNESCO. Οι αριθμοί που παρουσιάστηκαν ήταν απογοητευτικοί. Μόνο η Αίγυπτος είδε να αυξάνεται κατά 500 έως 1.000% η λεηλασία σε μεγάλους αρχαιολογικούς χώρους από το 2011 και εντεύθεν και οι απώλειες στον τομέα των αρχαιοτήτων της υπολογίζονται στα τρία δισεκατομμύρια δολάρια. Δύο δισεκατομμύρια έχουν πωληθεί οι παράνομες αρχαιότητες από τη Συρία. Οπως λέει η γενική διευθύντρια της UNESCO Ιρίνα Μπόκοβα, και οι έξι αρχαιολογικοί χώροι της Συρίας που είχαν ενταχθεί στον κατάλογο της Παγκόσμιας Πολιτιστικής Κληρονομιάς έχουν δυστυχώς καταστραφεί.\n«Ο πολιτισμός ήταν ανέκαθεν θύμα των πολέμων, αλλά αυτό που βλέπουμε σήμερα είναι εντελώς διαφορετικό και ως προς τη φύση του και ως προς την κλίμακα», είπε η κ. Μπόκοβα, κρούοντας τον κώδωνα του κινδύνου για πιθανή «εθνοκάθαρση» που θα ακολουθήσει το πολιτιστικό ξεκαθάρισμα. Το παράνομο εμπόριο αρχαιοτήτων είναι προσοδοφόρο, επομένως θα συνεχιστεί.\nΣύμφωνα με τους υπολογισμούς, με ένα εκατομμύριο δολάρια το ISIS παίρνει 11.000 πυροβόλα και 1.250 εκτοξευτές ρουκετών. Ο Μάθιου Μπογδάνος, ανώτερος στρατιωτικός των ΗΠΑ που είχε υπό την προστασία του το Μουσείο Αρχαιοτήτων της Βαγδάτης (αλλά μετά τη λεηλασία του...), προσθέτει πως τα προηγούμενα χρόνια οι τζιχαντιστές έβγαλαν δεκάδες εκατομμύρια από την πώληση λαθραίων αρχαιοτήτων. Και αυτό, τονίζει, θα πρέπει να ληφθεί υπόψη στη χάραξη μιας εντελώς νέας στρατηγικής.\nΕξαιρετικής σημασίας θεωρείται η εφαρμογή μιας πρόσφατης απόφασης που ελήφθη τον περασμένο Φεβρουάριο για λήψη μέτρων από τις κυβερνήσεις επειγόντως, ώστε να καταστεί πρακτικά αδύνατο το εμπόριο συριακών αρχαιοτήτων στο εξωτερικό. Μόνο έτσι μπορεί να μπει φρένο στις «βιομηχανίες» λαθρανασκαφών που έχει οργανώσει το ISIS σε όλα τα κατεχόμενα.\nΔεν σταματούν εδώ τα προβλήματα, όμως. Ο Αιγύπτιος υπουργός Εξωτερικών Σαμέχ Σουκρί μίλησε στη συνδιάσκεψη για τον νέο πονοκέφαλο: η Αίγυπτος τρέμει μελλοντικές επιθέσεις αυτοκτονίας από μεμονωμένα άτομα, ζωσμένα εκρηκτικά.\nΠάντως, μέσα σε όλα, υπάρχει και μια επιτυχία κατά της τρομοκρατίας. Το Διεθνές Δικαστήριο της Χάγης δικάζει από χθες έναν ισλαμιστή εξτρεμιστή για καταστροφές κατά θρησκευτικών ιστορικών αρχιτεκτονημάτων, που έγιναν στην ιστορική πόλη του Τιμπουκτού στο Μάλι το 2012. Ο Αχμάντ Αλ Μαχντί Αλ Φάκι, γνωστός σαν Αμπού Τουράμπ, είναι ο πρώτος ύποπτος που χρεώνεται με έγκλημα πολέμου για καταστροφή της πολιτιστικής κληρονομιάς. Η πόλη του Τιμπουκτού είναι στον κατάλογο Παγκόσμιας Πολιτιστικής Κληρονομιάς της UNESCO και έχει μνημεία κυρίως του 15ου και του 16ου αιώνα. Οι κατηγορίες είναι ότι κατέστρεψε τζαμιά και μαυσωλεία, εκτελώντας διαταγές τζιχαντιστών.\nΕτικέτες Αρχαιοκαπηλία, Ιράκ, Συρία, ISIS, UNESCO


Πως συμπεριφέρονται οι κυρίες του ζωδιακού στο σούπερ μάρκετ; - Polis 24 Polis 24\nΜάρτιος 25th, 2017 Featured, ΕΛΛΑΔΑ comments\nΌλα θα πρέπει να είναι “νέα – βελτιωμένα”. Η Κριός λατρεύει τα δωρεάν δείγματα που βρίσκονται στα ράφια των σούπερ μάρκετ. Και φυσικά, δεν θα πληρώσει με μετρητά, αλλά πιστώνοντας τον προσωπικό της λογαριασμό στην τράπεζα.\nζωδια και σουπερμαρκετ\nτα ζωδια ψωνιχουν\nNext article Ο καιρός σήμερα 26 Μαρτίου\nPrevious article Απόψε στη Galerie Δημιουργών στην Κηφισιά. Οι μαβί χορδές της Λύρας\nΤα ζώδια σήμερα Δευτέρα 27 Ιανουαρίου


Ακρίτα κατά Κεραμέως - «Αυτήν την ντροπή την χρεώνεστε εσείς» | Alfavita\nΚοινωνία 18.05.2020 - 11:48\nΑκρίτα κατά Κεραμέως - «Αυτήν την ντροπή την χρεώνεστε εσείς»\nΆρθρο της Έλενας Ακρίτα για το μάθημα της σεξουαλικής διαπαιδαγώγησης\nΕίναι αδιανόητο να έχει άποψη ο κάθε παπάς για το μάθημα της σεξουαλικής διαπαιδαγώγησης. Είναι αδιανόητο να δίνει αυτός ντιρεκτίβα σε μια θρησκόληπτη υπουργό. Σε λίγο με το καλό, να στείλουμε τα παιδιά πίσω – πολύ πίσω - στο Κατηχητικό. Να ξαναδώσουμε βέργα στον δάσκαλο. Να ξυρίζουμε γουλί τους μαθητές. Να τους φοράμε πηλήκιο. Να επαναφέρουμε τον Νόμο 4000 περί τεντιμποϊσμού. Κι να καθόμαστε ύστερα να χαζεύουμε μια κοινωνία βαλσαμωμένη εδώ και εβδομήντα χρόνια.\nΕίναι ντροπή αυτό που συμβαίνει. Και την ντροπή την χρεώνεστε εσείς. Αφήστε λοιπόν, την κοινωνιολογία στο σήμερα και τα λατινικά στο χτες. Κι επιτέλους βάλτε την σεξουαλική διαπαιδαγώγηση εκεί που είναι η θέση της: στα ελληνικά σχολεία. Γιατί το τελευταίο που έχει ανάγκη μια νοσούσα κοινωνία είναι νέοι άνθρωποι με παλιές ιδέες.\nΚαι λυπάμαι που το λέω, αγαπητή κυρία Κεραμέως, αλλά με μυαλά σαν τα δικά σας δεν πάει μπροστά αυτός ο τόπος.\nΤο άρθρο της Έλενας Ακρίτα δημοσιεύθηκε στην εφημερίδα «Τα Νέα»


Στην Κίσσαμο Χανίων αναζητούν την πηγή 21 κιλών χασίς\n01/04/2018, 17:42 1\nΟι δύο Βούλγαροι ηλικίας 29 και 24 χρόνων και ο 33χρονος Αλβανός, που προέβαλλαν σθεναρή αντίσταση όταν τελείωσε άδοξα η καταδίωξη η οποία ξεκίνησε από το ύψος της Αγίας Πελαγίας, διαμένουν μόνιμα στην Ιεράπετρα\nΣε μια αγροτική περιοχή στην Κίσσαμο Χανίων έχουν επικεντρώσει τις έρευνές τους οι αστυνομικοί για να εντοπίσουν αυτούς που προμήθευσαν με μεγάλη ποσότητα χασίς τρεις αλλοδαπούς, οι οποίοι συνελήφθησαν νωρίς το πρωί της Κυριακής μετά από καταδίωξη στο Γάζι Ηρακλείου.\nΟι δύο Βούλγαροι ηλικίας 29 και 24 χρόνων και ο 33χρονος Αλβανός, που προέβαλλαν σθεναρή αντίσταση όταν τελείωσε άδοξα η καταδίωξη η οποία ξεκίνησε από το ύψος της Αγίας Πελαγίας, διαμένουν μόνιμα στην Ιεράπετρα. Από εκεί είχαν ξεκινήσει με προορισμό την Κίσσαμο, όπου προμηθεύτηκαν το χασίς και επέστρεφαν στον τόπο διαμονής τους για να τα διακινήσουν, όταν εντοπίστηκαν από αστυνομικούς της Ο.Π.Κ.Ε. και της Δίωξης Ναρκωτικών Ηρακλείου.\nΌμως, δεν σταμάτησαν στο σήμα για έλεγχο και χρειάστηκε πολύωρη καταδίωξη, ώσπου να εγκλωβιστεί και να ακινητοποιηθεί το όχημα που τελικά κατασχέθηκε ως μέσο μεταφοράς ναρκωτικών. Μέσα, βρέθηκαν τέσσερις σακούλες με 21 κιλά και 50 γραμμάρια ακατέργαστης κάνναβης και μια ζυγαριά ακριβείας, η πώληση των οποίων θα τους απέφερε περίπου 100.000 ευρώ.\nΟι τρεις αλλοδαποί, που έχουν απασχολήσει και στο παρελθόν τις αρχές για υποθέσεις ναρκωτικών, παραπέμφθηκαν στον εισαγγελέα Πλημμελειοδικών Ηρακλείου ο οποίος άσκησε δίωξη σε βάρος τους για κατοχή και μεταφορά ναρκωτικών με σκοπό την διακίνηση.\nΕπενδυτές και αυτοί. Πως θα έρθει η ανάπτυξη όταν το κράτος φρενάρει έτσι την ελεύθερη διακίνηση εμπορευμάτων.?\nΠροσωπικός φίλος με τους Scorpions, ήταν αυτός που έστησε μαζί τους το «Scorpions Festival» - Ζώντας τα περισσότερα χρόνια της ζωής του στη Γερμανία και ταξιδεύοντας συνεχώς στον κόσμο, ήταν πάντα σε επαφή με την καλλιτεχνική πρωτοπορία την οποία δεν δίσταζε να παρουσιάζει στο ελληνικό κοινό


4 Παιχνίδια για τις πρώτες μέρες στο Σχολείο\n1.Όνομα αγαπημένο φαγητό\nΤα παιδιά σχηματίζουν έναν μεγάλο κύκλο. Κάθε παιδί με την σειρά, ξεκινώντας από τα δεξιόστροφα του εμψυχωτή λέει δυνατά το όνομα του και το αγαπημένο του φαγητό.\nΚάθε φορά που χτυπάει παλαμάκι οι παίχτες, χρησιμοποιώντας μόνο οπτική επαφή,\nαλλάζουν θέση με ένα συμπαίχτη τους μέσα στον κύκλο. Το παιχνίδι συνεχίζεται για αρκετή\nώρα, με τον εμψυχωτή να παρατηρεί την ομάδα του.\n3.Η μάχη των υπερηρώων\nΠροετοιμασία: Το πανί πρέπει να είναι αρκετά μεγάλο, ώστε πίσω του να μπορεί να κρυφτεί μια μεγάλη ομάδα. Ο εμψυχωτής χωρίζει τους παίχτες στα δύο και με τη βοήθεια ενός ακόμα ατόμου, σηκώνει το πανί και δημιουργεί ένα σύνορο ανάμεσα τους. Με το πανί να μην επιτρέπει την οπτική επαφή, τα μέλη των ομάδων κάθονται στο έδαφος, σε απόσταση μισού μέτρου περίπου από αυτό. Σε κάθε γύρο παίζει ένας παίχτης από κάθε ομάδα.\nΕκτέλεση: Ο εμψυχωτής κάνει νόημα στις ομάδες να ετοιμαστούν. Κάθε φορά που οι παίχτες\nπλησιάζουν το πανί, μετράει αντίστροφα και το κατεβάζει. Τη στιγμή εκείνη, όποιος προλάβει να φωνάξει πρώτος το όνομα του αντιπάλου του, κερδίζει τον πόντο. Το παιχνίδι συνεχίζεται μέχρι να παίξουν όλοι τουλάχιστον μία φορά.\n4.Ποιος λείπει από την εικόνα?\nΠροετοιμασία:Ο εμψυχωτής συγκεντρώνει όλους τους παίχτες σε ένα σημείο και τους ζητάει να πάρουν θέση, για να βγουν μια ομαδική φωτογραφία. Στη συνέχεια διαλέγει ένα άτομο και του λέει να σταθεί απέναντι από την ομάδα, σε απόσταση τριών έως τεσσάρων μέτρων.\nΕκτέλεση: Κλείνει τα μάτια του παίχτη με ένα μαντήλι και την ίδια στιγμή, ένας άλλος αφαιρείται από τη φωτογραφία και κρύβεται πίσω από τα σώματα των υπολοίπων. Όταν μετά από λίγο ο εμψυχωτής βγάλει το μαντήλι του πρώτου παίχτη, αυτός θα πρέπει να βρει, μέσα σε σύντομο χρονικό διάστημα, ποιος λείπει από την εικόνα.\n8.837 Προβολές0 Σχόλια


Εκτός του "The Final Four" ο Νίκος Μωραΐτης. Τι απαντά ο ΑΝΤ1 | Ladylike.gr\nΕκτός του “The Final Four” ο Νίκος Μωραΐτης. Τι απαντά ο ΑΝΤ1\nΤην περασμένη Δευτέρα ακριβώς ανακοίνωσε ο ΑΝΤ1 τα μέλη της κριτικής επιτροπής του νέου talent show στο πρόγραμμά του, του "The Final Four" που παρουσιάζεται για πρώτη φορά στην Ελλάδα. Μιχάλης Χατζηγιάννης, Ελένη Φουρέιρα, Μιχάλης Κουινέλης (Stavento) και Νίκος Μωραΐτης ήταν τα τέσσερα ονόματα της κριτικής επιτροπής. Και εντάξει οι τρεις πρώτοι δεν μας εξέπληξαν, αλλά το τελευταίο όνομα, ομολογώ πώς ήταν για δυνατούς λύτες. Δεν χρειάζεται ωστόσο, να προβληματιζόμαστε πλέον για το πώς θα τα πάει στην τηλεόραση ο στιχουργός Νίκος Μωραΐτης, αφού το όνομά του τελευταία στιγμή, μία ακριβώς εβδομάδα μετά από εκείνη την ανακοίνωση, βρέθηκε εκτός κριτικής επιτροπής.\nΣύμφωνα με πληροφορίες του Ladylike που επικοινώνησε με τον ΑΝΤ1, είναι οι όροι της εταιρείας παραγωγής πίσω από το concept του “The Final Four” που ανάγκασαν τους υπεύθυνους να τον αφήσουν εκτός του project.\n«Οι όροι αναφέρουν ότι οι κριτές πρέπει να είναι τρεις αυστηρά και τετράδα να είναι μόνο οι τέσσερις φιναλίστ. Δεν πρέπει να υπάρχει καμία σύγχυση ως προς το ποιοι είναι οι final four του τίτλου. Ο σταθμός θεώρησε ότι θα μπορούσε να παρακάμψει αυτόν τον όρο, ωστόσο αυτές τις ημέρες οι υπεύθυνοι της παραγωγής που είχαν ταξιδέψει στην Ελλάδα για να δουν με λεπτομέρειες το στήσιμο, τους επεσήμαναν ότι αυτός ο όρος είναι απαράβατος. Έτσι προτίμησαν να κρατήσουν τους τρεις τραγουδιστές στην κριτική επιτροπή» ανέφερε χαρακτηριστικά πηγή.\nΟ Νίκος Μωραΐτης αυτή την ώρα, βρίσκεται στα γραφεία του ΑΝΤ1 προκειμένου να ενημερωθεί για τη δυσάρεστη αυτή εξέλιξη.


Στρώσε το στρώμα σου... σωστά!\nΔεν υπάρχει τίποτα καλύτερο από το να ξαπλώνουμε σε ένα σούπερ στρωμένο κρεβάτι στο τέλος μιας κουραστικής ημέρας. Το κρεβάτι μας είναι εκεί όπου μπορούμε να χαλαρώσουμε, να ηρεμήσουμε και να πάρουμε έναν καλό βραδινό ύπνο, ώστε να μπορούμε να είμαστε καλύτερα με τον εαυτό μας την επόμενη ημέρα. Κι επειδή, όπως στρώσεις θα κοιμηθείς, όπως λέει και η παροιμία… ας δούμε πώς θα το κάνουμε άψογα!\nΕνώ μερικές από εμάς αισθανόμαστε ένοχες που δεν στρώνουμε το κρεβάτι μας καθημερινά, στην πραγματικότητα είναι μια καλή συνήθεια που καλό είναι να γίνει σαν… δεύτερη φύση μας. Και όταν κάνουμε κάτι ως «παραγωγική» συνήθεια, όπως το να στρώνουμε το κρεβάτι μας, μπορεί πραγματικά να μας κάνει πιο παραγωγικές και σε άλλους τομείς της ζωής μας.\nΠλέον, το στρώσιμο του κρεβατιού μας δεν χρειάζεται να είναι δύσκολο ή χρονοβόρο. Έτσι, την επόμενη φορά που θα πεταχτείτε από το κρεβάτι και θα αισθανθείτε την ανάγκη να πετάξετε τα σκεπάσματα και να τα αφήσετε έναν ακατάστατο σωρό, δοκιμάστε κάποια από αυτά τα εύκολα κόλπα!\n1. Οι στρατιωτικές… γωνίες\nΕίναι ίσως το πιο γνωστό κόλπο για το στρώσιμο του κρεβατιού μας – και για καλό λόγο. Οι στρατιωτικές γωνίες είναι ένας δοκιμασμένος τρόπος για να έχει μια τακτοποιημένη εμφάνιση το κρεβάτι πάντοτε. Διπλώνετε το σεντόνι και τα σκεπάσματα στο κάτω μέρος του στρώματος με έναν τρόπο που θα τα κρατήσει τεντωμένα και θα εξασφαλίσει μία τέλεια όψη, κάτι σαν περιτύλιγμα δώρου!\n2. Πώς θα φτιάξετε τα μαξιλάρια… επαγγελματικά!\nΕάν είχατε εργαστεί ποτέ σε ξενοδοχείο ως καμαριέρα, θα το ξέρατε αυτό το τέχνασμα! Το κόλπο είναι να κρατήσετε το μαξιλάρι κατά μήκος από τη μέση και διπλωμένο στα δύο. Κρατώντας τις δύο γωνίες, η μαξιλαροθήκη ισιώνει πιο εύκολα και το μαξιλάρι μπαίνει στη θέση του, δημιουργώντας τέλειες γωνίες. Η μάχη της μαξιλαροθήκης… έλαβε τέλος δια παντός!\n3. Η παπλωματοθήκη\nΤο να βάλετε την παπλωματοθήκη στο πάπλωμά σας, είναι ίσως το πιο κουραστικό μέρος για το στρώσιμο του κρεβατιού. Αλλά όχι πια! Δοκιμάστε το τέχνασμα μέσα-έξω: Κατ’αρχήν, αναποδογυρίζετε την παπλωματοθήκη σας (φέρτε το μέσα – έξω) και την κρατάτε από τις δύο πάνω γωνίες. Στη συνέχεια, πιάστε τις δύο επάνω γωνίες του παπλώματος και γλιστρήστε την παπλωματοθήκη από την κορυφή.\n4. Μην στεγνώνετε εντελώς τα σεντόνια σας\nΠιθανόν να έχετε ακούσει ότι θα πρέπει να σιδερώνετε τα σεντόνια σας, μετά το πλύσιμο και πριν τα στρώσετε. Αυτή μπορεί να είναι μία εξαιρετική συμβουλή, αλλά δυστυχώς για τις περισσότερες από εμάς απλά δεν μπορεί να εφαρμοσθεί. Για να αποφύγετε το σιδέρωμα, δοκιμάστε λίγο πριν να έχουν στεγνώσει εντελώς. Αυτός είναι ένας τρόπος για να τα στρώσετε φρεσκοπλυμένα και να ισιώσουν κατά τη διάρκεια του στρωσίματος. Το βράδυ θα είναι μοσχομυριστά, και εντελώς στεγνά!\n5. Τελειώστε με τη διακόσμηση\nΈνα ωραίο κάλυμμα και όμορφα διακοσμητικά μαξιλαράκια βάζουν την τελευταία πινελιά και κάνουν την εμφάνιση του κρεβατιού σας υπέροχη και με γούστο. Για ένα πραγματικά ωραίο αποτέλεσμα, οι διακοσμητές συστήνουν να έχουμε ένα ζευγάρι μεγάλα μαξιλάρια ως βάση.\nΣτη συνέχεια, μπορείτε να βάλετε τα μαξιλάρια ύπνου και μετά μπορείτε να τοποθετήσετε περισσότερα διακοσμητικά μαξιλάρια για να δημιουργήσετε βάθος. Απλά θυμηθείτε να έχετε μονό αριθμό μαξιλαριών, καθώς αυτό κάνει πιο ενδιαφέρον το αποτέλεσμα στο μάτι.\nδιακόσμηση κρεβατιού κρεβάτι με ωραία εμφάνιση μαξιλάρια πάπλωμα πώς βάζω παπλωματοθήκη πώς στρώνω εύκολα το κρεβάτι πώς στρώνω τέλεια κρεβάτι στρώσιμο κρεβατιού ύπνος\nΕλευθέριος Σαββίδης 16 Μαρτίου 2021


Φορολογικός σχεδιασμός και έγκαιρη πληροφόρηση στην Διοίκηση των Μικρών και Μεσαίων Επιχειρήσεων σε θέματα Marketing, Οικονομικών Υπηρεσιών, Γραμματειακής υποστήριξης εξ αποστάσεως, Τμήμα Τεχνικής Υποστήριξης. Τηλέφωνο 210-9015539 Λογιστικό γραφείο - NEXUS management consultants - Φοροτεχνικοί Ανακοίνωση ΓΓΠΣ: ΕΞΟΦΛΗΣΗ ΣΕ ΔΟΣΕΙΣ ΤΟΥ ΦΟΡΟΥ ΕΙΣΟΔΗΜΑΤΟΣ, ΤΗΣ ΕΙΔΙΚΗΣ ΕΙΣΦΟΡΑΣ ΑΛΛΗΛΕΓΓΥΗΣ ΚΑΙ ΤΟΥ ΤΕΛΟΥΣ ΕΠΙΤΗΔΕΥΜΑΤΟΣ ΦΥΣΙΚΩΝ ΠΡΟΣΩΠΩΝ ΟΙΚΟΝΟΜΙΚΟΥ ΕΤΟΥΣ 2012.\nΑνακοίνωση ΓΓΠΣ: ΕΞΟΦΛΗΣΗ ΣΕ ΔΟΣΕΙΣ ΤΟΥ ΦΟΡΟΥ ΕΙΣΟΔΗΜΑΤΟΣ, ΤΗΣ ΕΙΔΙΚΗΣ ΕΙΣΦΟΡΑΣ ΑΛΛΗΛΕΓΓΥΗΣ ΚΑΙ ΤΟΥ ΤΕΛΟΥΣ ΕΠΙΤΗΔΕΥΜΑΤΟΣ ΦΥΣΙΚΩΝ ΠΡΟΣΩΠΩΝ ΟΙΚΟΝΟΜΙΚΟΥ ΕΤΟΥΣ 2012.\nΕΞΟΦΛΗΣΗ ΣΕ ΔΟΣΕΙΣ ΤΟΥ ΦΟΡΟΥ ΕΙΣΟΔΗΜΑΤΟΣ,\nΤΗΣ ΕΙΔΙΚΗΣ ΕΙΣΦΟΡΑΣ ΑΛΛΗΛΕΓΓΥΗΣ\nΚΑΙ ΤΟΥ ΤΕΛΟΥΣ ΕΠΙΤΗΔΕΥΜΑΤΟΣ\nΦΥΣΙΚΩΝ ΠΡΟΣΩΠΩΝ ΟΙΚΟΝΟΜΙΚΟΥ ΕΤΟΥΣ 2012.\nhttp://www.gsis.gr -> ΑΝΑΜΟΡΦΩΣΗ ΔΟΣΕΩΝ ΦΟΡΟΥ ΕΙΣΟΔΗΜΑΤΟΣ\nπληκτρολογώντας τον ΑΦΜ και τον αριθμό ειδοποίησης που αναγράφεται στην ενότητα Α. ΣΤΟΙΧΕΙΑ ΥΠΗΡΕΣΙΑΣ του Ενιαίου Εκκαθαριστικού Σημειώματος Φυσικών Προσώπων (Ε.Ε.Σ.Φ.Π.) με βάση την Αρχική Δήλωση.\n3. Στην οθόνη του Η/Υ εμφανίζονται και εκτυπώνονται όλα τα αποδεικτικά είσπραξης όπως αυτά έχουν διαμορφωθεί βάσει του νέου καθεστώτος δόσεων.\nΑ.Φ.Μ.: Αναγράφεται ο αριθμός φορολογικού μητρώου του φορολογούμενου.\nΧρημ. Κατάλογος: Αναγράφονται ο αριθμός του χρηματικού καταλόγου, ο αριθμός της γραμμής και ο κωδικός της Δ.Ο.Υ. που έχει βεβαιωθεί η οφειλή.\nΔόση: Αναγράφεται ο αριθμός της δόσης του συγκεκριμένου αποδεικτικού είσπραξης.\nΑρχικό Ποσό Δόσης/εων: Αναγράφεται το ποσό σε κεφάλαιο των δόσεων που έχουν βεβαιωθεί μέχρι την πρώτη κατά σειρά ημερομηνία πληρωμής που αναγράφεται στο συγκεκριμένο αποδεικτικό είσπραξης.\nΠληρωθέν: Αναγράφεται το ποσό που έχει καταβληθεί έναντι των δόσεων που έχουν βεβαιωθεί μέχρι την πρώτη κατά σειρά ημερομηνία πληρωμής που αναγράφεται στο συγκεκριμένο αποδεικτικό είσπραξης.\nΛηξιπρόθεσμο Υπόλοιπο: Αναγράφεται το ποσό σε κεφάλαιο της δόσης/εων που έχουν καταστεί ληξιπρόθεσμες και έχουν βεβαιωθεί μέχρι την πρώτη κατά σειρά ημερομηνία πληρωμής που αναγράφεται στο συγκεκριμένο αποδεικτικό είσπραξης.\nΕκπρόθεσμο: Αναγράφονται οι προσαυξήσεις που επιβαρύνουν το ποσό της δόσης/εων που έχουν καταστεί ληξιπρόθεσμες μέχρι την πρώτη κατά σειρά ημερομηνία πληρωμής που αναγράφεται στο συγκεκριμένο αποδεικτικό είσπραξης.\nΜη Ληξιπρόθεσμο Υπόλοιπο: Αναγράφεται το ποσό της δόσης/εων που δεν έχουν καταστεί ληξιπρόθεσμες.\nΠληρωτέο μέχρι: Αναγράφεται η τελευταία εργάσιμη ημερομηνία του μήνα μέχρι την οποία πρέπει να καταβληθεί το συνολικό ποσό που αποτυπώνεται σε κάθε αποδεικτικό είσπραξης.\nβ) Στο δεξί μέρος κάθε αποδεικτικού είσπραξης αναγράφονται τα στοιχεία του\nφορολογούμενου και ακολουθεί η ταυτότητα πληρωμής για την καταβολή σε Τράπεζες ή τα\n4. Για την αποφυγή λαθών κατά την πληρωμή μέσω Τραπεζών ή ΕΛ.ΤΑ. προτείνουμε όπως\nπροσκομίζετε στην Τράπεζα ή τα ΕΛ.ΤΑ. το συγκεκριμένο αποδεικτικό είσπραξης που επιθυμείτε\n5. Όταν γίνεται ανάκτηση των νέων ειδοποιητηρίων πληρωμής οι κλειστές δόσεις εμφανίζονται\nμε την ένδειξη «ΕΞΟΦΛΗΘΗ». Λόγω ετεροχρονισμένης ενημέρωσης των πληρωμών μέσω\nτραπεζών υπάρχει καθυστέρηση στην ενημέρωση της εικόνας των αποδεικτικών είσπραξης.\n6. Η ενημέρωση των φορολογουμένων με τα ειδοποιητήρια πληρωμής των δόσεων θα γίνεται\nμόνο μέσω του διαδικτυακού τόπου της Γ.Γ.Π.Σ. διότι δεν προβλέπεται η αποστολή\n7. Τα νέα χρεωστικά ποσά Φόρου Εισοδήματος Φυσικών Προσώπων τρέχοντος έτους που\nπροκύπτουν μετά την εκκαθάριση τροποποιητικών δηλώσεων δεν εντάσσονται στην ισχύουσα\nρύθμιση για περισσότερες δόσεις και καταβάλλονται μόνο στις Δ.Ο.Υ. Στις περιπτώσεις που η\nαρχική βεβαίωση παραμένει μετά την εκκαθάριση τροποποιητικής δήλωσης συνεχίζει να ισχύει η\nρύθμιση και η καταβολή μέσω Τραπεζών ή ΕΛ.ΤΑ.\n8. Για τις νέες εκκαθαρίσεις που θα γίνουν από τη Γ.Γ.Π.Σ., τα αποδεικτικά είσπραξης που είναι\nενσωματωμένα στο Ενιαίο Εκκαθαριστικό Σημείωμα Φυσικών Προσώπων και αποστέλλονται\nστους φορολογούμενους θα αναγράφουν τις ημερομηνίες λήξης και τα ποσά σύμφωνα με το\nμέχρι τώρα ισχύον καθεστώς δόσεων (εφάπαξ με έκπτωση ή σε δύο διμηνιαίες δόσεις), αλλά οι\nφορολογούμενοι που τηρούν τις προϋποθέσεις για τις νέες δόσεις θα εντάσσονται αυτόματα\nστην κατηγορία αυτή.\n10. Οι πιστοποιημένοι χρήστες του Taxisnet που είτε δεν πληρούν τις προϋποθέσεις της απόφασης για την ένταξη στις νέες δόσεις είτε επιθυμούν να εξοφλήσουν τον φόρο εισοδήματος με έκπτωση, μπορούν να εκτυπώνουν από τον διαδικτυακό τόπο της Γ.Γ.Π.Σ. τα αποδεικτικά είσπραξης όπως αυτά έχουν αποτυπωθεί στο εκκαθαριστικό σημείωμα που τους έχει αποσταλεί καθώς και τις επόμενες δόσεις σύμφωνα με το μέχρι σήμερα ισχύον καθεστώς (έως τρεις διμηνιαίες δόσεις).\nBank of America Merrill Lynch - Τι θα μπορούσε να ...\nTaxisnet ανακοίνωση λειοτυργίας call center .\nΣαμαράς: "Χωρίς τη δόση του Οκτωβρίου, χρεοκοπούμε...\nΠοιους φόρους και τέλη περιμένουμε στη συνέχεια;\nΚλίμακα ΦΑΠ 2010 και 2011\nΟ πρώην εκπρόσωπος της Ελλάδας στο Διεθνές Νομισμα...\nΤέλος στο αυτοκόλλητο σήμα πληρωμής των τελών κυκλ...\nΑνακοίνωση ΓΓΠΣ: ΕΞΟΦΛΗΣΗ ΣΕ ΔΟΣΕΙΣ ΤΟΥ ΦΟΡΟΥ ΕΙΣΟ...\nNOMOΣ ΥΠ΄ ΑΡΙΘ. 3419 Γενικό Εμπορικό Μητρώο (Γ.Ε.Μ...\nΣτοιχεία και έγγραφα που απαιτούνται για την εγγρα...\nTο top-10 των χωρών με την ακριβότερη βενζίνη στον...\nΟι προθεσμίες αυτοαπογραφής στο Γ.Ε.ΜΗ.\nΠρώτη μέρα εφαρμογής χθες της ηλεκτρονικής ενημέρω...\nTo νέο μοντέλο εργασιακής εφεδρείας!\nΗλεκτρονική υποβολή εντύπων Επιθεώρησης Εργασίας κ...\nΝόμος 3869/2010 (ΦΕΚ Α’ 130) για τη ρύθμιση των οφ...


Κίνδυνος λουκέτου στα...ΚΕΠ - Newsit.gr\nNewsit / Ελλάδα / Κίνδυνος λουκέτου στα…ΚΕΠ\nΚίνδυνος λουκέτου στα…ΚΕΠ\nΔημοσιεύθηκε: 24.01.2012 | 16:00\nΥπολειτουργούν τα ΚΕΠ δίχως το απαραίτητο προσωπικό\nΟπως καταγγέλει στο Newsit ο πρόεδρος της Πανελλήνιας Ομοσπονδίας Εργαζομένων στα ΚΕΠ, Νίκος Παυλίδης «από το καλοκαίρι του 2011 έχει απολυθεί το 25% με 30% των συμβασιούχων που εργάζονταν στα ΚΕΠ. Αυτό σημαίνει πως τουλάχιστον τα μισά ΚΕΠ υπολειτουργούν και ο χρόνος αναμονής εξυπηρέτησης των πολιτών φτάνει και ξεπερνά τη μία ώρα. Το κόστος της μισθοδοσίας αυτών των ανθρώπων είναι περίπου 500.000 ευρώ μηνιαίως καθώς οι περισσότεροι αμοίβονται με 800 ευρώ».\nΤο θέατρο του παραλόγου είναι πως ενώ μειώνουν το προσωπικό στα ΚΕΠ συνεχίζουν να τους φορτώνουν με νέες αρμοδιότητες. Σύμφωνα με τον κύριο Παυλίδη «αυτή τη στιγμή έχουμε περισσότερες από 1100 αρμοδιότητες και μας δίνουν συνεχώς καινούργιες. Για παράδειγμα γίνεται χαμός μετά το κλείσιμο και τη συγχώνευση των στρατολογικών γραφείων και όλα τα παιδιά που περνάνε περιοδεύοντες έρχονται στα ΚΕΠ. Τώρα θα μας δώσουν και προνοιακά επιδόματα. Πως θα ανταποκριθούμε;»


Τζανακόπουλος: Ενοχική η αντίδραση των Ν.Δ. – ΚΙΝΑΛ στην υπόθεση Novartis - Soknews\nΤζανακόπουλος: Ενοχική η αντίδραση των Ν.Δ. – ΚΙΝΑΛ στην υπόθεση Novartis\n13 Απριλίου, 2019, 6:05 μμ\nΓια ενοχική αντίδραση της Ν.Δ. και του ΚΙΝΑΛ στην υπόθεση Novartis κάνει λόγο ο κυβερνητικός εκπρόσωπος, Δημήτρης Τζανακόπουλος.\n«Η πανικόβλητη αντίδραση της ΝΔ και του ΚΙΝΑΛ γύρω από το σκάνδαλο Novartis δεν είναι μόνο αλλοπρόσαλλη. Είναι ξεκάθαρα ενοχική» υποστηρίζει, μεταξύ άλλων, σε συνέντευξή του στην εφημερίδα «Νέα Σελίδα».\nΤονίζει δε, ότι οι πρωτοφανείς επιθέσεις κατά δικαστικών λειτουργών επιβεβαιώνουν «ότι ουδόλως ενδιαφέρονται για την ανεξαρτησία της δικαστικής εξουσίας, όταν αυτή διερευνά πεπραγμένα των κυβερνήσεών τους και στελέχη τους».\n«Η εποχή της ομερτά όμως έχει παρέλθει ανεπιστρεπτί και αυτό πρέπει να το κατανοήσουν ακόμη και όσοι θεωρούν τους εαυτούς τους νόμιμους και αιώνιους ιδιοκτήτες της χώρας» προσθέτει, στο ίδιο πλαίσιο.\nΑναφερόμενος στις επερχόμενες εκλογικές αναμετρήσεις, ξεκαθαρίζει ότι «το ιδεολογικό στίγμα του ΣΥΡΙΖΑ δεν αλλάζει, αλλά ενισχύεται». «Διότι πλέον ακόμα περισσότεροι πολίτες στρέφονται προς τις αξίες και τις αρχές που πρεσβεύει ο δικός μας πολιτικός χώρος, κάτι λογικό από τη στιγμή που η ηγεσία του ΚΙΝΑΛ ταυτίζεται με τη Δεξιά».\nΕκτιμά, μάλιστα, ότι «ο ΣΥΡΙΖΑ θα είναι η πρώτη πολιτική δύναμη στη χώρα και στις ευρωεκλογές του Μαΐου και στις εθνικές εκλογές του Οκτωβρίου».\nΚάνοντας ειδική αναφορά στη Συμφωνία των Πρεσπών, σημειώνει ότι «η χώρα μέσα σε λίγους μήνες κατάφερε να προσθέσει έναν σύμμαχο στα Βαλκάνια» και επικαλείται «το μεγάλο επιχειρηματικό ενδιαφέρον και τις επενδυτικές συμφωνίες με επιχειρήσεις από τη Βόρεια Μακεδονία».\nΤέλος, σχετικά με τη δυνατότητα μη υλοποίησης της προνομοθετημένης μείωσης του αφορολόγητου, ο κ. Τζανακόπουλος διαμηνύει ότι – όπως και στην μη περικοπή των συντάξεων – «έχουμε τον τρόπο να το πετύχουμε χωρίς να διαταραχθεί ούτε στο ελάχιστο η δημοσιονομική πορεία» και διαβεβαιώνει ότι η ρύθμιση των 120 δόσεων για χρέη προς τα ασφαλιστικά ταμεία, όπως και η αντίστοιχη για χρέη προς τις Εφορίες, θα ψηφιστούν εντός των επόμενων εβδομάδων.\nPrevious article Πάτρα: Oδηγός περιπολικού διώχνει τα διπλοπαρκαρισμένα για να… διπλοπαρκάρει\nNext article Τα δώδεκα ελληνικά ιδιωτικά νησιά που… ζητούν αγοραστές\nΠάτρα: Oδηγός περιπολικού διώχνει τα διπλοπαρκαρισμένα για να… διπλοπαρκάρει


Συμπληρώματα Γλουταμίνης | Myprotein.gr\nΠράσινο Λεμόνι (1)\nΧωρίς Γεύση (1)\n4kg και περισσότερα (2)\nΛιγότερο από 5.00€ (1)\n15.00€ - 30.00€ (1)\nΓια χορτοφάγους (2)\nH Myprotein παρέχει συμπληρώματα γλουταμίνης (glutamine) σε μορφή σκόνη και σε κάψουλες ώστε να εξυπηρετεί τον αθλητικό τρόπο ζωής.\nΗ γλουταμίνη είναι ένα από τα 20 αμινοξέα που υπάρχουν εκ φύσεως μέσα στην πρωτεΐνη που καταναλώνουμε στη διατροφή μας.\nΤα αμινοξέα είναι οι δομικές μονάδες της μυϊκής πρωτεΐνης και απαραίτητα για το ανθρώπινο σώμα. Υπάρχουν 21 αμινοξέα συνολικά, τα οποία μπορούν να χωριστούν σε δύο κατηγορίες, στα βασικά και στα μη βασικά.\nΗ glutamine η είναι ένα ημι βασικό αμινοξύ που παράγεται φυσικά από τον οργανισμό. Τα συμπληρώματα γλουταμίνης είναι ιδανικά για όποιον θέλει να αυξήσει της ημερήσιες ποσότητες γλουταμίνης.\nΕντοπίζεται σε μεγάλες ποσότητες στο κρέας, στα αυγά και στα γαλακτομικά προϊόντα. Επίσης, περιλαμβάνεται σε πολύ μεγάλες ποσότητες στις πρωτεΐνες whey και στην καζεΐνη.\nΜυϊκή ανάρρωση και αποκατάσταση\nΙσχυροποίηση του ανοσοποιητικού\nΠοιος ο ρόλος της γλουταμίνης;\nΟ ρόλος της γλουταμίνης είναι πολλαπλός, με ενδεικτικά παραδείγματα την συνεισφορά στην μεταφορά την αλανίνης, την ενεργοποίηση της παραγωγής της L-κιτρουλίνης.\nΗ γλουταμίνη θεωρείται το πιο “πολυπληθές” από όλα τα αμινοξέα που δομούν τον ανθρώπινο ιστό (μεταξύ του οποίου και ο μυϊκός ιστός). Οπότε, η λήψη του συγκεκριμένου αμινοξέος θεωρείται απαραίτητη από ανθρώπους που έχουν υποστεί κάποια κάκωση ιστού, όπως μυϊκό τραυματισμό, εκδορά, έγκαυμα. Το συγκεκριμένο αμινοξύ είναι γενικά γνωστό ως muscle builder για τους λόγους που μόλις αναφέραμε, δηλαδή για την συμβολή του στην επαναφορά των τραυματισμένων ιστών. Η επιστημονική έρευνα δεν έχει αποδείξει ακόμα όμως κάτι παρόμοιο και για τους υγιείς ιστούς. Με λίγα λόγια, η γλουταμίνη δεν βελτιώνει την μυϊκή ανάπτυξη αλλά την υποστηρίζει μέσω της αποκατάστασης αυτό είναι πολύ σημαντικό. Παρόλα αυτά, το μόνο σίγουρο είναι ότι με την προτεινόμενη δοσολογία και με καθημερινή χρήση, θα αναρρώνετε πιο γρήγορα από βαριές προπονήσεις και θα είστε έτοιμοι και πιο δυνατοί από ποτέ σε κάθε σας προπόνηση.\nΠόση ποσότητα γλουταμίνης χρειάζομαι?\nΆτομα που πηγαίνουν συχνά στο γυμναστήριο χρειάζονται περίπου 5g την ημέρα. Επαγγελματίες αθλητές καταναλώνουν πάνω από 15g/ ημέρα για να υποστηρίξουν τις προπονήσεις τους.\nΠροτεινόμενη δοσολογία: 10-15γρ. ημερησίως, με 5 γρ. να περιλαμβάνονται στο προ-προπονητικό ρόφημα και 5 γρ. στο μετα-προπονητικό. Aντενδείκνυται η υπερ-δοσολογία λόγω αύξησης της συγκέντρωσης της αμμωνίας στον ορό του αίματος.\nL Γλουταμίνη - Σειρά Ελεγμένων Παρτίδων\nΕξοικονομήστε μέχρι: 15.24€


Ουαλία – Βέλγιο 3-1 (vid) | Abola.gr\nΟυαλία – Βέλγιο 3-1 (vid)\nby Abola Newsroom Ιούλιος 2, 2016\nΗ Ουαλία έκανε μεγάλη ανατροπή, επιβλήθηκε με 3-1 του Βελγίου και θα βρεθεί για πρώτη φορά στα ημιτελικά, όπου θα αντιμετωπίσει την Πορτογαλία!\nΗ Ουαλία συνεχίζει να εντυπωσιάζει και έγραψε ιστορία, φτάνοντας για πρώτη φορά στα ημιτελικά μεγάλης διοργάνωσης. Οι παίκτες του Κόουλμαν ήταν συγκλονιστική, έκαναν την ανατροπή, επιβλήθηκαν με 3-1 του Βελγίου και θα βρουν απέναντί τους την Πορτογαλία στα ημιτελικά. Εκπληκτική εμφάνιση από τον Ράμσεϊ, που έγινε ο πρώτος με δύο ασίστ στο ίδιο ματς, όμως συμπλήρωσε κάρτες… Όσο για το Βέλγιο; Πίεσε στο ξεκίνημα των δυο 45λεπτων, όμως οι απουσίες στην άμυνα στοίχισαν.\nΤο παιχνίδι ξεκίνησε με τους παίκτες του Βίλμοτς να έχουν το πόδι πατημένο στο γκάζι και να χάνουν τεράστια τριπλή ευκαιρία μόλις στο 7′. Καράσκο, Ντενάγιερ και Αζάρ είδαν τον Χένεσι και τους αμυντικούς του να σώζουν δύο φορές σχεδόν πάνω στην γραμμή, όμως στο 13′ βρήκαν το γκολ που δικαιούνταν. Ο Ναϊνγκολάν με εκπληκτικό σουτ από τα 30 μέτρα έκανε το 1-0 και όλα έδειχναν ότι οι Βέλγοι είναι έτοιμοι για τα ημιτελικά.\nΟι Ουαλοί, όμως, όχι μόνο δεν κατέρρευσαν, αλλά σταδιακά ανέβασαν στροφές. Στο 26′ ο Κουρτουά έσωσε τους κόκκινους διάβολους στο πλασέ του Τέιλορ, όμως τα κενά στην άμυνα φάνηκαν στο 30′. Κόρνερ του Ράμσεϊ, κεφαλιά του αμαρκάριστου Γουίλιαμς και 1-1! Ο ρυθμός έπεσε στη συνέχει, ο Μπέιλ είχε την καλύτερη στιγμή στην αντεπίθεση στο 33′, όμως το 1-1 έμεινε μέχρι το ημίχρονο.\nΗ επανάληψη ξεκίνησε με τους Βέλγους να πιέζουν ξανά. Στο 48′ ο Λουκάκου έχασε μεγάλη ευκαιρία, με την κεφαλιά του να περνάει λίγο άουτ, με τους Ντε Μπρόινε (49′) και Αζάρ (50′) να πλησιάζουν στο γκολ. Οι Ουαλοί ήταν σε θέση άμυνας, όμως από το πουθενά έκαναν την ανατροπή. Στο 55′ ο Ρόμπσον-Κανού βρέθηκε στην περιοχή, γύρισε εκπληκτικά, αδειάζοντας δύο αντιπάλους και πλάσαρε εύστοχα για το 2-1!\nΑυτό ήταν. Οι κόκκινοι διάβολοι δεν είχαν κίνηση χωρίς την μπάλα, οι παίκτες του Κόουλμαν κλείστηκαν στην άμυνα και το παιχνίδι κυλούσε με τους Βέλγους να έχουν ανούσια κατοχή. Η είσοδος του Φελαϊνί και η παρουσία των Λουκάκου και Βίτσελ κάποια στιγμή οδήγησε σε γιόμες, με τον πρώτο να χάνει μεγάλη ευκαιρία στο 74′, βλέποντας την μπάλα να περνάει λίγο άουτ μετά την κεφαλιά του. Στο τελευταίο δεκάλεπτο η πίεση των Βέλγων αυξήθηκε, όμως στο 85′ ήρθε η χαριστική βολή, όταν μετά από σέντρα του Γκούντερ από δεξιά, ο Βόουκς με υπέροχη κεφαλιά έκανε το τελικό 3-1!\nΟυαλία (Κρις Κόουλμαν): Χένεσι, Γκούντερ, Τσέστερ, Γουίλιαμς, Ντέιβιτς, Τέιλορ, Άλεν, Λέντλεϊ (78′ Κινγκ), Ράμσεϊ (90′ Κόλινς), Μπέιλ, Ρόμπσον-Κανού (80′ Βόουκς)\nΒέλγιο (Μαρκ Βίλμοτς): Κουρτουά, Μουνιέ, Άντερβαϊρελντ, Ντενάγιερ, Τζ. Λουκάκου (75′ Μέρτενς), Βίτσελ, Ναϊνγκολάν, Ντε Μπρόινε, Καράσκο (46′ Φελαϊνί), Αζάρ, Ρ. Λουκάκου (83′ Μπατσουάγι)\n[iframe width=”720″ height=”405″ src=”//rutube.ru/play/embed/8758930″ frameborder=”0″ webkitAllowFullScreen mozallowfullscreen allowfullscreen ]\nΔραματική η κατάσταση στον Κεραυνό Κερατέας\nΗ Μάντσεστερ παρουσίασε και επίσημα τον Ιμπραΐμοβιτς!\nΟ μεγάλος τελικός του Euro 2016: ΓΑΛΛΙΑ – ΠΟΡΤΟΓΑΛΙΑ, προ των πυλών..\nAbola Newsroom Ιούλιος 10, 2016


Οικογένεια Τενενμπάουμ (The Royal Tenenbaums) - 2001 - Filmbox\nσυντάκτης Alex Mantzouranis · 2 Νοεμβρίου 2017 · 2 Νοεμβρίου, 2017\nΗ Οικογένεια Τενενμπάουμ είναι μια καλή ευκαιρία να διαπιστώσεις πόσο άλλαξε η παιδεία του Έλληνα χρήστη του internet στο πέρασμα των χρόνων. Την ταινία αυτή έτυχε να την δω μόλις πρόσφατα, και λόγω της εντύπωσης που μου άφησε, ανέτρεξα να βρω τα σχόλια των θεατών που την είχαν δει στον κινηματογράφο πριν από 15 χρόνια. Το 2002 το Facebook δεν υπήρχε καν, και τα μέσα κοινωνικής δικτύωσης στην Ελλάδα περιορίζονταν κυρίως στο…mirc. Το να αφήνεις λοιπόν σχόλια σε μια ελληνική ιστοσελίδα ήταν μάλλον κάτι πρωτόγνωρο. Αυτό αντικατοπτρίζεται θαυμάσια στο γεγονός ότι στην κριτική της εν λόγω ταινίας, και φαντάζομαι και οπουδήποτε αλλού κάποιος είχε την ευκαιρία να γράψει κάτι δημόσια, βρίσκεις γραμμένα πράγματα ακατάληπτα, από ανθρώπους με ψευδώνυμα ακόμα πιο ακατάληπτα. Κάτι βέβαια που έχει να κάνει και με τον έλεγχο από τον οποίο περνούσαν τα σχόλια, που ήταν μάλλον μηδαμινός. Σε σχέση με την βαθμολόγηση της ταινίας, αντίκρυσα αυτό που περίμενα. Από τους γνωστικούς, οι μισοί την αποθέωσαν, οι άλλοι μισοί την έθαψαν. Όσο και να συμπαθώ την τεχνική του Wes Anderson ή τον Bill Murray, δυσκολεύτηκα πολύ να ενταχθώ στην πρώτη κατηγορία.\nΠατέρας (Gene Hackman) που έχει εγκαταλείψει την οικογένεια του μένει ταπί και ψύχραιμος και γυρίζει πίσω στο σπίτι προκειμένου να ζητήσει ‘συγχώρεση’ από την γυναίκα του (Anjelica Huston) και τα ιδιοφυή παιδιά του (Ben Stiller, Luke Wilson, Gwyneth Paltrow).\nΠριν σκηνοθετήσει και γράψει την Οικογένεια Τενενμπάουμ, ο Wes Anderson είχε σκηνοθετήσει και γράψει άλλες δύο ταινίες: το Bottle Rocket και το Rushmore (την πρώτη μάλιστα μετά από την μεγάλη επιτυχία που είχε κάνει η ομώνυμη μικρού μήκους ταινία). Δεν ήταν λοιπόν ιδιαίτερα γνωστός, πόσο μάλλον ιδιαίτερα επιτυχής όσο μετά την εκτόξευση των μετοχών του με το ομολογουμένως καταπληκτικό Grand Budapest Hotel. Αυτή η ταινία στάθηκε και η αφορμή για πολλούς, συμπεριλαμβανομένου και του γράφοντος, να ανατρέξει στο παρελθόν του και να δει παλαιότερες δουλειές του. Το αποτέλεσμα δυστυχώς ήταν άκρως απογοητευτικό. Η Οικογένεια Τενενμπάουμ είναι γυρισμένη με την γνωστή τεχνική με τα en face συμμετρικά πλάνα, που σαφώς δίνουν πόντους στην ταινία. Εκεί που χάνεται το παιχνίδι είναι στο σενάριο, που όλως περιέργως προτάθηκε και για Όσκαρ Πρωτότυπου Σεναρίου. Ρηχή και χωρίς κορυφώσεις, η Οικογένεια Τενενμπάουμ ξεκινάει μεν με κάποια πρωτοτυπία παρουσιάζοντας μια δυσλειτουργική οικογένεια, και τόσο ιδιόμορφη που έχει ασκήσει επιρροή στην pop κουλτούρα. Στην συνέχεια όμως σε κουράζει και σε κοιμίζει με την έλλειψη μιας δυνατής πλοκής.\nΕκτός αυτού, ο Anderson είχε επίσης προλάβει να φτιάξει και το παρεάκι του, όπως όλοι οι σκηνοθέτες που σέβονται τον εαυτό τους. Ηθοποιούς δηλαδή με τους οποίους συνεργάζεται σταθερά σε πάνω από μία ταινίες του. Ο Owen Wilson (Αρμαγεδδών, Μεσάνυχτα στο Παρίσι) όχι μόνο παίζει ένα μικρό ρόλο στην Οικογένεια Τενενμπάουμ, αλλά συνυπογράφει και το σενάριο.Κάτι που έκανε και στις δύο πρώτες ταινίες του Anderson, και έκτοτε συμμετείχε και σε άλλες δουλειές του. Το ίδιο ακριβώς ισχύει και με τον αδερφό του, Luke Wilson, του οποίου τα ίχνη όμως χάνονται μετά τις τρεις αυτές πρώτες ταινίες. Στο παρεάκι αυτό ανήκει και η Anjelica Huston (Οικογένεια Άνταμς, Η Τιμή των Πρίτζι), αλλά και ηθοποιοί σε μικρότερους ρόλους, όπως το δεξί του χέρι Kumar Pallana και ο λομπίστας του ξενοδοχείου Seymour Cassel. Αρχηγός της παρέας είναι ο Bill Murray (Η Μέρα της Μαρμότας, Το Βιβλίο της Ζούγκλας), που έχει παίξει σε όλες τις ταινίες του Anderson, εκτός από την πρώτη του.\nΤο καστ είναι ακόμα πιο δυνατό, αφού το συμπληρώνουν ονόματα που έπαιξαν μεν μόνο στην Οικογένεια Τενενμπάουμ από τις ταινίες του Anderson, αλλά με μεγάλη αναγνωρισιμότητα. Πρωτος και καλύτερος ο τεράστιος Gene Hackman (Οι Ασυγχώρητοι, Ο Μισισιπής Καίγεται), του οποίου μάλιστα η Οικογένεια Τενενμπάουμ ήταν από τις τελευταίες του ταινίες, πριν ανακοινώσει την απόσυρση του. Η φόρμα του Ben Stiller (Η Κρυφή Ζωή του Γουόλτερ Μίττυ, Συγκάτοικοι με το Ζόρι) έχει μείνει περισσότερο από την ερμηνεία του, ενώ η Gwyneth Paltrow (Seven, Ερωτευμένος Σέξπηρ) δείχνει να υποδύεται τον άνευρο συνήθως εαυτό της. Τέλος, ένα εξίσου αδιάφορο πέρασμα κάνει και ο Danny Glover (2012, Φονικό Όπλο). Παρά τα ηχηρά ονόματα, συνολικά οι ερμηνείες κυμαίνονται σε πολύ μέτρια standards, ενώ η ταινία δεν διέπρεψε ούτε και σε άλλους τομείς.\nΥπερπλήρες καστ, σκηνοθέτης με πρωτότυπη καλλιτεχνική ματιά, δεν θέλει και πολύ για να παρασυρθείς. Δυστυχώς δεν μπορώ να βρω κάποιον λόγο για να σου πω ότι πρέπει να δεις την Οικογένεια Τενενμπάουμ οπωσδήποτε, εκτός και αν έχεις θεοποιήσει τόσο πολύ τον Wes Anderson, στην οποία περίπτωση μάλλον θα την έχεις ήδη δει.\nΕτικέτες: 2001Anjelica HustonBen StillerBill MurrayDanny GloverGene HackmanGwyneth PaltrowLuke WilsonOwen Wilson\nΕπόμενο άρθρο Χρυσές Σφαίρες 2018\nΠροηγούμενο άρθρο Ραντεβού στον Αέρα (Up in the Air) – 2009\nσυντάκτης Alex Mantzouranis · Published 28 Ιουνίου 2017 · Last modified 12 Φεβρουαρίου 2022\nσυντάκτης Alex Mantzouranis · Published 15 Φεβρουαρίου 2019 · Last modified 16 Μαρτίου 2019


Oι μέλισσες αναζητούν την …περιπέτεια!\nΤη τάση για εξερεύνηση δεν αποτελεί προνόμιο μόνο των ανθρώπων. Το ίδιο συμβαίνει και σε μερικές μέλισσες, οι οποίες ξεχωρίζουν από τις υπόλοιπες για την ηγετική ”προσωπικότητά” τους, που ανοίγει νέους δρόμους, ιδίως για εύρεση τροφής και στέγης. Φαίνεται μάλιστα πως είναι τα ίδια γονίδια στους ανθρώπους και στα έντομα που προσδίδουν το ξεχωριστό χαρακτηριστικό του θάρρους και στα δύο μακρινά είδη.\nΟι ερευνητές, με επικεφαλής τον καθηγητή εντομολογίας και διευθυντή του Ινστιτούτου Γενωμικής Βιολογίας του πανεπιστημίου του Ιλινόις Τζιν Ρόμπινσον, που έκαναν τη σχετική δημοσίευση στο περιοδικό “Science”, μετά από προσεκτική μελέτη της συμπεριφοράς των μελισσών, κατέληξαν στο συμπέρασμα ότι μερικές από αυτές είναι πιο επιρρεπείς στην περιπέτεια σε σχέση με άλλες. Μάλιστα οι εγκέφαλοι αυτών των πιο θαρραλέων μελισσών εμφανίζουν χαρακτηριστικά πρότυπα γονιδιακής και μοριακής δραστηριότητας, που επίσης εμφανίζονται σε όσους ανθρώπους συναρπάζονται από τις περιπέτειες.\nΗ ανακάλυψη ρίχνει νέο φως στην πολύβουη ζωή της κυψέλης, η οποία, όπως φαίνεται, δεν αποτελείται μόνο από στρατιές ”εργατριών” που αναλαμβάνουν εξειδικευμένους ρόλους και μόνο υπηρετούν τη ”βασίλισσά” τους. Στην πραγματικότητα, οι επιμέρους μέλισσες διαφέρουν σημαντικά όσον αφορά την επιθυμία τους ή την προθυμία τους (όποια είναι η σωστή λέξη) να αναλάβουν συγκεκριμένα καθήκοντα.\nΟ Ρόμπινσον υποστηρίζει ότι αυτές οι διαφορές οφείλονται, τουλάχιστον σε ένα βαθμό, στις διαφορετικές προσωπικότητες που οι μέλισσες έχουν. ‘‘Στους ανθρώπους η αναζήτηση νέων πραγμάτων αποτελεί συστατικό της προσωπικότητας (ορισμένων). Δεν θα μπορούσαν και τα έντομα να έχουν προσωπικότητες;”, θέτει το ερώτημα ο Aμερικανός εντομολόγος.\nΟι ερευνητές μελέτησαν τις διαφορές μεταξύ των μελισσών αναφορικά με δύο δραστηριότητες που κατ’ εξοχήν παραπέμπουν σε διάθεση για αναζήτηση εμπειριών και περιπέτειας: την αναζήτηση φωλιάς και την αναζήτηση τροφής. Όταν μια αποικία μελισσών δεν χωράει πια στο ”σπίτι” της, τότε χωρίζεται σε δύο ομάδες και η μία από αυτές πρέπει να φύγει σε αναζήτηση νέας φωλιάς. Στην κρίσιμη αυτή στιγμή, λίγες μόνο τολμηρές μέλισσες (λιγότερες από το 5% του συνόλου), που είναι πάντα θηλυκές, φεύγουν στο άγνωστο για να αναζητήσουν ένα νέο ”σπίτι”.\nΑυτοί οι πρωτοπόροι ”πρόσκοποι” είναι επίσης τρεισήμισι φορές πιθανότερο κατά μέσο όρο να είναι οι ίδιοι που θα φύγουν πρώτοι και για αναζήτηση τροφής. Το γεγονός ακριβώς ότι επιδεικνύουν την ίδια τόλμη τόσο για αναζήτηση στέγης όσο και τροφής, ο Ρόμπινσον το αποδίδει σε ένα μονιμότερο χαρακτηριστικό της ”προσωπικότητάς” τους.\nΟι επιστήμονες, σε δεύτερη φάση, μελέτησαν την μοριακή βάση αυτών των διαφορών ”προσωπικότητας” και αναζήτησαν τυχόν διαφορές στη δραστηριότητα χιλιάδων γονιδίων στους εγκεφάλους των δύο ομάδων μελισσών, των ”γενναίων” και των πιο ”δειλών”. Η βασική διαφορά (όπως στους ανθρώπους και στα άλλα θηλαστικά) έγκειται στο πόσο διαφορετικά αντιδρά το κέντρο ανταμοιβής του εγκεφάλου ενός ζώου στην πρόκληση της καινούριας εμπειρίας και της περιπέτειας, αν δηλαδή αυτή προκαλεί ευχαρίστηση ή όχι.\nΠράγματι, οι ερευνητές βρήκαν χιλιάδες διακριτές διαφορές ανάμεσα στην έκφραση των γονιδίων των μελισσών με τις διαφορετικές ”προσωπικότητες”. Περίπου το 16% των συνολικά 7.500 γονιδίων διέφεραν ανάμεσα στις δύο ομάδες. Μάλιστα οι επιστήμονες κατάφεραν να ”χειραγωγήσουν” τη βιοχημική δραστηριότητα του εγκεφάλου των πιο ”δειλών” μελισσών (αυξομειώνοντας τα επίπεδα ντοπαμίνης και γλουταμάτης) έτσι ώστε να τις κάνουν πιο ”θαρραλέες”.\nΤο γεγονός αυτό, κατά τους ερευνητές, δείχνει ότι άνθρωποι και έντομα τελικά έχουν αναλογίες όχι μόνο στις διαφορές της συμπεριφοράς (και προσωπικότητάς τους), αλλά και στην μοριακή-γενετική βάση αυτών των διαφορών. Επιπλέον, κατά τον Ρόμπινσον, αυτό δείχνει ότι οι άνθρωποι, τα έντομα και τα άλλα ζώα κάνουν χρήση της ίδιας γονιδιακής ”εργαλειοθήκης” κατά την εξέλιξη της συμπεριφοράς τους. Τα ”εργαλεία” αυτά, δηλαδή τα γονίδια που κωδικοποιούν συγκεκριμένα μόρια πρωτεϊνών, δίνουν την τάση για παρόμοιες συμπεριφορές (π.χ. θαρραλέες), αλλά κάθε είδος ζώου έχει σταδιακά κάνει τις δικές του προσαρμογές, ανάλογα με τον τρόπο που ζει.


Ποια είναι η σωστή ποσότητα των προϊόντων skincare που εφαρμόζουμε στο πρόσωπο; - Instyle GR\nΠοια είναι η σωστή ποσότητα των προϊόντων skincare που εφαρμόζουμε στο πρόσωπο;\n26/05/2021 @ 12:13:06\nΚαθαρισμός, ορός, ενυδατική, κρέμα ματιών, έλαια… Η κάθε ρουτίνα skincare αποτελείται από πολλά και διαφορετικά προϊόντα, ανάλογα με την εκάστοτε ανάγκη της κάθε επιδερμίδας. Τα προϊόντα μπορεί να εναλλάσσονται, αυτό που παραμένει όμως σταθερό είναι οι ποσότητες που εφαρμόζουμε στην επιδερμίδα μας, για τις οποίες καμιά φορά δεν είμαστε πολύ σίγουρες.\nΆλλοτε μπορεί να θεωρούμε πως χρησιμοποιούμε αρκετή ποσότητα κι άλλοτε πολύ λίγη. Ποια είναι η σωστή και ιδανική ποσότητα που πρέπει να χρησιμοποιούμε από κάθε προϊόν;\nΜια συμβουλή μόνο εδώ! Όσο περισσότερο προϊόν δεν σημαίνει και καλύτερο αποτέλεσμα.\nΗ δουλειά του καθαριστικού είναι βασική. Πέρα από την αφαίρεση του μακιγιάζ, απομακρύνει ρύπους, ακαθαρσίες και σμήγμα. Η υπερβολική ωστόσο χρήση του ενδέχεται να στεγνώσει την επιδερμίδα, καθώς αφαιρεί και πολλά από τα φυσικά έλαια. Είτε επιλέγετε ένα καθαριστικό σε μορφή τζελ, balm ή κρέμας η σωστή ποσότητα είναι ίση με ένα νόμισμα των 50 λεπτών.\nΟι οροί που χρησιμοποιούμε μπορεί να ποικίλουν ως προς τα συστατικά και τα αποτελέσματά τους, όμως σίγουρα δεν αλλάζει η ποσότητά του. Καθώς οι οροί είναι εξαιρετικά ισχυροί, η ποσότητα τους δεν πρέπει να ξεπερνά το μέγεθος ενός νομίσματος των 20 λεπτών.\nΗ δημοσίευση κοινοποιήθηκε από το χρήστη Mukti Organic Skincare (@muktiorganics)\nΗ εφαρμογή επαρκούς ποσότητας SPF είναι σημαντική, καθώς οι επιβλαβείς ακτίνες μπορούν να οδηγήσουν σε μόνιμες βλάβες από τον ήλιο και πρόωρη γήρανση. Οι περισσότεροι άνθρωποι όμως τείνουν να χρησιμοποιούν πολύ λίγο. Ωστόσο η σωστή ποσότητα είναι ίση με μία κουταλιά του γλυκού και καλύπτει πρόσωπο -αυτιά- αλλά και λαιμό!\nΟι κρέμες ματιών είναι εξαιρετικά συμπυκνωμένες και χρειάζεστε λίγη ποσότητα προκειμένου να καλύψετε την τόσο ευαίσθητη περιοχή. Υπολογίστε περίπου ποσότητα ίση με αυτή ενός δίλεπτου του ευρώ και για τα δύο μάτια.\nΗ ενυδάτωση είναι βασική όλο το χρόνο, είτε τους πιο ζεστούς μήνες είτε τους πιο κρύους και επιβάλλεται για όλους τους τύπους επιδερμίδας. Οι ενυδατικές μπορούν να ανακουφίσουν την ξηρή επιδερμίδα όμως σε υπερβολική ποσότητα ενδέχεται να φράξουν τους πόρους και να αφήσουν ένα λιπαρό φιλμ. Η ιδανική ποσότητα για την ενυδατική είναι ίση με το μέγεθος ενός νομίσματος του ευρώ και καλύπτει πρόσωπο και λαιμό.\nBeauty Editor's Picks skincare routine\n23 June 2021 @ 10:00:05\nΗ Martha Hunt ανακοίνωσε την εγκυμοσύνη της\n23 June 2021 @ 09:54:54\nΑυτό είναι το haircut που μιμείται το face lift\n22 June 2021 @ 02:25:00\nCara Delevingne: Οι φωτογραφίες που ανέβασε με την κολλητή της Anya Taylor Joy από το show του Dior Cruise 2022\n22 June 2021 @ 01:45:06\nΗ Hailey Bieber φόρεσε ένα halter neck φόρεμα για το ρομαντικό ραντεβού της με τον Justin στο Παρίσι\nΟ Miles Aldridge απαθανατίζει celebrities στα φωτογραφικά του καρέ\nDenim in the City: Πώς να φορέσετε τα αγαπημένα σας attrattivo jeans το καλοκαίρι\nDior Celebrates Greece: Η συνέντευξη του InStyle με το διάσημο make up artist, Peter Philips\nΟ Leonardo DiCaprio έκανε δώρο… στον εαυτό του ένα υπέροχο σπίτι στο Λος Άντζελες


Κινητοποιήσεις ατόμων με αναπηρία σε Αθήνα-Θεσσαλονίκη - Ειδήσεις - νέα - Το Βήμα Online\nΚινητοποιήσεις ατόμων με αναπηρία σε Αθήνα-Θεσσαλονίκη\nΜε κινητοποιήσεις τιμάται σήμερα, Τετάρτη, η Παγκόσμια Ημέρα Ατόμων με Αναπηρία. Τα άτομα με χρόνια προβλήματα και αναπηρίες «κραυγάζουν» για την δραματική κατάσταση στην οποία βρίσκονται και ζητούν την άμεση λήψη μέτρων για να ανακουφιστούν τόσο τα ίδια όσο και οι οικογένειές τους.\n3 Δεκεμβρίου 2014, 09:56 Ενημερώθηκε: 3 Δεκεμβρίου 2014, 15:38\nΟι διαδηλωτές κατάφεραν να σπάσουν το μπλόκο της αστυνομίας και σε λίγη ώρα θα συναντηθούν στο ΥΠΟΙΚ με την κ. Ευτυχία Μιχαηλίδου, υπεύθυνη του πολιτικού γραφείου του Γκ.Χαρδούβελη.\nΔιεκδικώντας δωρεάν δημόσια υγεία, πρόνοια και ειδική αγωγή, μέλη της Συντονιστικής Επιτροπής Αγώνα Αναπήρων πραγματοποίησαν την Τετάρτη συγκέντρωση διαμαρτυρίας στην πλατεία Αριστοτέλους με αφορμή την Παγκόσμια Ημέρα Ανθρώπων με Αναπηρίες.\n«Η κατάσταση των αναπήρων είναι δραματική. Έχει μειωθεί ο αριθμός των αναπήρων, οι οποίοι παίρνουν κάποια αναπηρική σύνταξη ή κάποιο αναπηρικό επίδομα. Το ποσοστό αυτών που έπαιρναν αναπηρική σύνταξη, από 14% που ήταν το 2012 έχει μειωθεί ήδη στο 8% και οι οδηγίες του ΟΟΣΑ και του ΚΕΠΕ είναι να κατέβουν στο 5%. Φανταστείτε ότι οι ανάπηροι και χρονίως πάσχοντες ήταν 500.000 κι απ’ αυτούς μόνο λίγο παραπάνω από το 1/3 έπαιρναν κάποιο επίδομα».\nανέφερε ο Στέλιος Καζεπίδης, μέλος της Γραμματείας της Συντονιστικής Επιτροπής Αγώνα Αναπήρων Θεσσαλονίκη.\n«Σήμερα, αυτοί που παίρνουν κάποιας μορφής επίδομα στη Θεσσαλονίκη είναι 20.000. Μεγάλες κατηγορίες αναπήρων, όπως π.χ. οι κωφοί και βαρήκοοι, από 18-65 χρόνων, στην πιο παραγωγική ηλικία δεν έπαιρναν κανένα βοήθημα. Από την άλλη, αυτό που μας επιφυλάσσουν είναι να μειωθούν τα επιδόματα, που έτσι κι αλλιώς είναι πενιχρά για να καλύψουν -υποτίθεται- τις ανάγκες της αναπηρίας και της χρόνιας πάθησης. Μιλάμε για επιδόματα των 300 ευρώ. Μας οδηγούν βαθμιαία στα 150-300 ευρώ», πρόσθεσε ο ίδιος.\nΠαράλληλα, τόνισε ότι η ανεργία των αναπήρων «τσακίζει κόκαλα» σε πανευρωπαϊκό και εθνικό επίπεδο. «Στην Ελλάδα είμαστε πάνω από τον ευρωπαϊκό μέσο όρο στην ανεργία των αναπήρων. Διεκδικούμε μαζικές προσλήψεις αναπήρων και από την άλλη ζητάμε προσλήψεις του απαραίτητου προσωπικού στα ιδρύματα για την περίθαλψη των αναπήρων», πρόσθεσε.


Τέλος επιτηδεύματος: Πώς το γλιτώνετε; | itimes.gr\nHome » HOT NEWS » Τέλος επιτηδεύματος: Πώς το γλιτώνετε;\nΤέλος επιτηδεύματος: Πώς το γλιτώνετε;\nΩς τις 31 Ιανουαρίου 2016 παρατείνεται από το υπουργείο Οικονομικών η υποβολή δήλωσης διακοπής εργασιών, άνευ προστίμου, από τους ελεύθερους επαγγελματίες και τις επιχειρήσεις, έτσι ώστε να απαλλαγούν από την υποχρέωση καταβολής του τέλους επιτηδεύματος.\nΑρχικά, η προθεσμία εξέπνεε στις 31 Δεκεμβρίου. Ωστόσο, ο αναπληρωτής Γενικός Γραμματέας Δημοσίων Εσόδων, Γιάννης Μπάκας αποφάσισε νέα παράταση. Το τέλος ανέρχεται από 650 έως 1.000 ευρώ.\nΤα φυσικά και νομικά πρόσωπα μπορούν, για τη διακοπή των εργασιών τους, να υποβάλουν στον υπάλληλο του τμήματος ή γραφείου της Διοικητικής και Μηχανογραφικής Υποστήριξης της ΔΟΥ, που βρίσκεται η έδρα της επιχείρησης, τη δήλωση διακοπής επιχειρηματικής δραστηριότητας (έντυπο Μ4) στο πλαίσιο της νέας προθεσμίας, όπως ορίζεται στην απόφαση. Σε περίπτωση που κάποιοι αποφασίσουν να διατηρήσουν ενεργά τα βιβλία τους, πρέπει να γνωρίζουν ότι θα κληθούν να πληρώσουν το τέλος επιτηδεύματος, ανεξαρτήτως ενεργής δραστηριότητας.\nπαράταση τέλος επιτηδεύματος Υπουργείο Οικονομικών\t2015-12-22\nTagged with: παράταση τέλος επιτηδεύματος Υπουργείο Οικονομικών\nPrevious: Συναγερμός για την αιθαλομίχλη στην Αττική\nNext: Χριστούγεννα & Πρωτοχρονιά: Πώς θα πληρωθούν όσοι δουλέψουν


Η ΣΧΕΔΙΑ ομάδας μαθητών, αποφοίτων και καθηγητών του 6ου Λυκείου Καλλιθέας: Το καλοκαίρι έφτασε εμπρός βήμα ταχύ\nΕμπρός λοιπόν σηκωθείτε από καρέκλες, κρεβάτια, ντιβανοκασέλες και βιβλία και βγείτε έξω να συμμετέχετε στο τρελό και ξέφρενο πάρτι του καλοκαιριού. Οι εξετάσεις τελείωσαν, τα σχολεία κλείνουν και το καλοκαίρι αρχίζει. Αφήστε το χρόνο να σταματήσει και απολαύστε τη μαγεία της εποχής αυτής στην οποία όλες μας οι αισθήσεις οξύνονται με αποτέλεσμα να μπορούμε να βιώσουμε το μεγαλείο του κόσμου αυτού και να λέμε ''ευχαριστώ το Θεό που ζω ''. Εκμεταλλευτείτε κάθε στιγμή και μην στεναχωριέστε υπερβολικά για ότι συμβαίνει στην χώρα μας, απλά φροντίστε να γίνετε καλύτεροι άνθρωποι κάθε μέρα που περνάει, γιατί αυτός είναι ο καλύτερος τρόπος να φτιάξουν τα πράγματα και στον τόπο μας και στις ζωές μας.\nΕτικέτες επικαιρότητα, Θέματα - Εξετάσεις, Θέματα - μουσική, Μαθητές\nἍ λ ς 23 Ιουνίου 2012 - 12:23 μ.μ.\nΑνώνυμος 23 Ιουνίου 2012 - 3:24 μ.μ.\nΚαλό καλοκαίρι Ειρήνη και καλή ένωση με την Αλς!!!:Ρ:Ρ\nΑνώνυμος 23 Ιουνίου 2012 - 1:23 μ.μ.\nΈτσι! Τώρα ώρα για ξεκούραση!\nΒέβαια, όσον αφορά για το αν το καλοκαίρι ειναι η καλύτερη εποχή και λες ευχαριστώ που τη ζεις, δν ξερω αν θα συμφωνήσω με όλα αυτα τα κουνουπια τριγύρω να καραδοκούν!\nΚαλό καλοκαίρι!!! Να περάσεις όμορφα και να ξεκουραστείς!\nΑνώνυμος 23 Ιουνίου 2012 - 3:41 μ.μ.\nΓια ξάπλα και παραλία!!:Ρ\nΕίτε τα κουνούπια θα σου πιουν το αιμα είτε η κυβέρνηση!!Διάλεξε και πάρε!!\nUnknown 25 Ιουνίου 2012 - 1:14 μ.μ.\nΚαλό καλοκαίρι και σε εσένα και σου εύχομαι τα καλύτερα.\nΑνώνυμος 24 Ιουνίου 2012 - 12:05 π.μ.\nΆντε καλό καλοκαίρι μικρή!!!\nΤώρα που τελειωσαν οι εξετάσεις ποιος σε πιάνει αν και δε παρατάμε τελείως το διάβασμα με τέτοιες χρονιές που ακολουθούν!!:Ρ:Ρ\nUnknown 25 Ιουνίου 2012 - 1:19 μ.μ.\nΜικρό είναι το μάτι σου. Καλό καλοκαίρι αν και το δικό σου έχει αρχίσει εδώ και καιρό αφού βρίσκεσε σε νησί. Προσοχή Προσοχή δεν αναφέρωμαι στα διαβάσματα εκαί απλά σε λυπάμαι, φίλτατε Ρασκόλνικωφ.\nΑνώνυμος 25 Ιουνίου 2012 - 4:07 μ.μ.\nΤο μάτι μου είναι κανονικό κανονικό!!:Ρ\nΑπό το Μάρτιο αλλά τεεελοσπαντων!!:Ρ:Ρ:Ρ\nΓιατί Μαύρη Οχιά με λυπάσαι;\nUnknown 26 Ιουνίου 2012 - 4:31 μ.μ.\nΚαλά δεν έχεις εξεταστική τώρα?\nΑνώνυμος 26 Ιουνίου 2012 - 5:47 μ.μ.\nΈχω τελειώσει εδώ και καμιά βδομαδα και κανω διακοπες!!!:Ρ\nΟι Σοφοπλάστες 24 Ιουνίου 2012 - 8:44 μ.μ.\nΕ ρε διάβασμα που μας περιμένει τους μικρότερους...\nΑνώνυμος 25 Ιουνίου 2012 - 2:13 π.μ.\nΈεεελα μια χαρά θα στεε!!Τώρα που έχετε και το Σαμαρά κυβέρνηση ποιος σας πιάνει!!Τυχερούληδεεεες!!Ρ:Ρ\nFlora 25 Ιουνίου 2012 - 12:36 π.μ.\nΜην μιλάς χαιρέκακα Σοφοπλάστη...\nπροσοχή παιδί μου...\nΈχει γυρίσματα η ζωή...\nΚΑΛΟ ΚΑΛΟΚΑΙΡΑΚΙ ΣΕ ΟΛΟΥΣ ΣΑΣ ΠΑΙΔΕΣ!!!\nΦιλιά θαλασσινά και ανεμογύριστα!\nΑνώνυμος 25 Ιουνίου 2012 - 2:14 π.μ.\nΜα δε μιλά χαιρέκατα ο Σοφοπλάστης μας!!(Κάνω το δικηγόρο και εκπρόσωπο σου!!Άστο πάνω μου!!:Ρ)\nΚαλό καλοκαίρι και σε σας!!:)\nUnknown 25 Ιουνίου 2012 - 1:12 μ.μ.\nΚαλό καλοκαίρι παιδιά και μην φοβάστε για τα κουνούπια το μόνο που θέλουν είναι εκφοβισμός και θα φύγουν όλα. Όσο για το διάβασμα, αγαπητέ μου Σοφοπλάστη, ναι πρέπει να διαβάζουμε το καλοκαίρι αλλά δεν πρέπει να πάθουμε και καμία παράκρουση. Όλα με μέτρο και θα σκίσουμε στις Πανελλήνιες.\nΑνώνυμος 26 Ιουνίου 2012 - 11:38 μ.μ.\nΕγώ ευχαριστώ όλη την τρελλή παρέα της ΣΧΕΔΙΑΣ για τη χαλάρωση, τον προβληματισμό και κυρίως την ελπίδα που μου δίνει.\nΚαλό της καλοκαίρι λοιπόν και ας μας έρθουν καιροί πιο καλοί.\nΓιατί κουράστηκα να ακούω για δύσκολους "χειμώνες".\nΜια Άγνωστη συνεπιβάτης σας\nΑνώνυμος 12 Αυγούστου 2012 - 3:41 μ.μ.\nΑχ τα καλοκαιρια πριν την κριση!Που μπορουσα να παω για λιγες μερες στο Αγκιστρι.Τωρα με τους κουτσουρεμενους μισθους,τους βαρβατους φορους και τις απληρωτες υπερωρειες πως?Τι πως δουλευουμε στο χωρο της υγειας.Ολοι, λεφταδες η οχι εχουμε ΔΙΚΑΙΩΜΑ στις διακοπες.Δηλαδη οσοι κανουν λειτουργημα, πρεπει να κακοπερνανε?Εδω αλλοι(χωρις παρεξηγηση)πανε διακοπες με ταλεφτα του μπαμπα,γιατι λοιπον οχι και μεις που δουλευουμε και μαλιστα στον προβληματικο χωρο της υγειας?Για να μη παρεξηγηθω, θα το ξαναπω ΟΛΟΙ ΕΧΟΥΜΕ ΔΙΚΑΙΩΜΑ ΝΑ ΠΑΜΕ ΔΙΑΚΟΠΕΣ.φιλια, Αποστολια\nΓια τα παιδιά της γιορτής, για όλα τα τριτάκια που...


Παρλάπιπας: Δίδυμο «φωτιά»! Ο «Αγάπη Μόνο» και ο Αλέξανδρος Κοψιάλης σε ένα βίντεο που δεν πρέπει να χάσετε! Πολύ γέλιο…\nΔίδυμο «φωτιά»! Ο «Αγάπη Μόνο» και ο Αλέξανδρος Κοψιάλης σε ένα βίντεο που δεν πρέπει να χάσετε! Πολύ γέλιο…\nΑυτό το δίδυμο «φωτιά’ δεν πρέπει να το χάσετε σε καμία περίπτωση! Ο Αλέξανδρος Κοψιάλης μαζί με τον «Αγάπη Μόνο» σε ένα απολαυστικό βίντεο!\nΟ Αλέξανδρος Κοψιάλης είναι γνωστός για τα απολαυστικά του βίντεο στο YouTube και τις «Ιδιωτικές Κατακραυγές» όπου δεν αφήνει κανέναν καλεσμένο του ήσυχο! Σειρά λοιπόν είχε ο Τάσος Ποτσέπης, τον οποίο γνωρίσαμε μέσα από την εκπομπή της Αννίτας Πάνια με την επική φράση «Αγάπη Μόνο».\nΣτο νέο βίντεο που ανέβηκε στο κανάλι του Αλέξανδρου Κοψιάλη, ο Τάσος Ποτσέπης μιλάει για όλους και για όλα και χαρίζει στιγμές άπειρου γέλιου.\nΕτικέτες ΕΙΔΗΣΕΙΣ, ΚΟΙΝΩΝΙΑ, ΨΥΧΑΓΩΓΙΑ, LIFESTYLE


Η εταιρεία Ανάβασις® έχοντας σαν πρώτο μέλημα την νόμιμη λειτουργία της και την σωστή αντιμετώπιση των μελών - χρηστών της ιστοσελίδας της και των υπηρεσιών της παραθέτει παρακάτω τους όρους και τις συνθήκες της λειτουργιάς της. Οι επισκέπτες και χρήστες της σελίδας www.anavasis.gr οφείλουν να διαβάσουν ότι παραθέτετε στο παρόν κείμενο και εφόσον δεν συμφωνούν με αυτό να μην χρησιμοποιήσουν τις υπηρεσίες που παρέχει η εταιρεία μας. Σε διαφορετική περίπτωση συμφωνούν ρητά για την χρήση όλου του ιστότοπου συμπεριλαμβανομένων όλων των σελίδων αυτού και αυτό συνεπάγεται συγκατάθεση του επισκέπτη – χρήστη για τους όρους και τις συνθήκες τις εταιρείας μας. Η παραπάνω συγκατάθεση δεν αφορά συνδέσμους που οδηγούν σε άλλες εταιρείες και οργανισμούς που έχουν τους δικούς τους όρους.\nΕπίσης είναι σημαντικό να τονιστεί εδώ ότι η εταιρεία Ανάβασις® διατηρεί το δικαίωμα αλλαγής των όρων σε οποιαδήποτε χρονική στιγμή. Έτσι ο εκάστοτε επισκέπτης – χρήστης του ιστότοπου είναι υποχρεωμένος να διαβάζει τους όρους σε κάθε επίσκεψη του. Στο τέλος του κειμένου, η εταιρεία Ανάβασις® είναι υποχρεωμένη να αναρτεί την ημερομηνία τελευταίας τροποποίησης των όρων διευκολύνοντας των χρήστη – επισκέπτη.\nΗ εταιρία Ανάβασις® αποτελεί ιδιοκτήτης όλων των περιεχομένων του διαδικτυακού τόπου www.anavasis.gr. Αυτό συμπεριλαμβάνει σελίδες που προέρχονται από όλα τα menu και submenu της, ακόμη φωτογραφικό υλικό, banners, λογότυπα, σχεδιαγράμματα, πίνακες, γραφικά και το περιεχόμενο (κείμενα) των παρεχόμενων υπηρεσιών ή ενημερωτικών σελίδων της. Τέλος αυτό περιλαμβάνει σαφώς το σύνολο του ιστότοπου www.anavasis.gr, το οποίο αποτελεί ιδιοκτησία της εταιρίας Ανάβασις® και διέπεται από τον ελληνικό νόμο περί πνευματικής ιδιοκτησίας και των οικείων κοινοτικών οδηγιών και διεθνών συμβάσεων. Από τα παραπάνω γίνεται φανερό ότι οποιαδήποτε ενέργεια πώλησης, αντιγραφής, διανομής, εκτέλεσης, μετάφρασης, τροποποίησης, περίληψης, αποθήκευσης, αναδημοσίευσης, κατεβάσματος σε ηλεκτρονικό μέσο (download) και γενικά η οποιαδήποτε απευθείας χρήση του παραπάνω περιεχομένου απαγορεύεται ρητά έκτος εάν υπάρχει εγγραφή συναίνεση του ιδιοκτήτη της εταιρείας ή νόμιμου αντιπροσώπου αυτής.\nΒέβαια, εξαίρεση αποτελεί η περίπτωση κατά την οποία κάποιο από το περιεχόμενο της www.anavasis.gr χρησιμοποιηθεί από ατομικό χρήστη σε οικείο υπολογιστή με σκοπό την καθαρά προσωπική χρήση και όχι την εμπορική ή άλλου είδους εκμετάλλευση. Ακόμη και στην τελευταία περίπτωση ο χρήστης είναι υποχρεωμένος να αναγράφει την πηγή του στο εσωτερικό του κειμένου του, αλλά και στην βιβλιογραφία και βέβαια αυτό δεν σημαίνει από την μεριά της Ανάβασις® οποιαδήποτε παραχώρηση πνευματικών δικαιωμάτων.\nΗ χρήση των υπηρεσιών της εταιρίας Ανάβασις® δεν έχουν σκοπό ούτε και θίγουν οποιοδήποτε νόμο, δεν προτείνουν ούτε παροτρύνουν έμμεσα ή άμεσα τον οποιοδήποτε χρήστη – επισκέπτη σε βεβιασμένη χρήση των υπηρεσιών της. Κάθε χρήστης – επισκέπτης σύμφωνα με την κρίση του ενεργεί και χρησιμοποιεί με σύνεση τις υπηρεσίες της Ανάβασις® και τα προϊόντα αυτής. Η εταιρεία δεν ευθύνεται για την χρησιμοποίηση των υπηρεσιών ή προϊόντων αυτών με κακόβουλο τρόπο εκ μέρους των χρηστών – επισκεπτών της.\nΗ εταιρεία Ανάβασις® διατηρεί το δικαίωμα να αποστέλλει διαφημιστικό – προωθητικό υλικό στα εγγεγραμμένα μέλη της σελίδας της. Σκοπός αποτελεί η ενημέρωση των χρηστών για τα νέα της εταιρείας, την ύπαρξη νέων προϊόντων και προσφορών για τις ήδη υπάρχουσες υπηρεσίες. Η Ανάβασις® έχει το δικαίωμα να αποστέλλει αυτό το διαφημιστικό υλικό με την χρήση ηλεκτρονικού ταχυδρομείου (E-Mail), ώστε αυτό να είναι προσωπικό και να εξασφαλίζετε η απόλυτη εχεμύθεια. Τα διαφημιστικά μπορεί κάποιες φορές να αποτελούν κουπόνια προσφορών τα οποία θα είναι προσωπικά και θα έχουν κωδικό μοναδικότητας. Αυτά θα είναι σε θέση να τα χρησιμοποιεί το εκάστοτε μέλος - χρήστης ανάλογα με αυτά που προσφέρει το κάθε κουπόνι τα οποία άλλωστε θα αναγράφονται σε αυτό.\nΌλοι ευρισκόμενοι στην ιστοσελίδα www.anavasis.gr υποχρεούνται να συμμορφώνονται με τους ελληνικούς νόμους και διατάξεις αλλά και του κοινοτικού και του διεθνούς δικαίου σε σχέση με τις τηλεπικοινωνίες. Επίσης, καθένας που θα διαπράττει οποιαδήποτε παράνομη ή κακόβουλη πράξη σε βάρος του ιστότοπου της εταιρίας Ανάβασις® θα φέρει το βάρος της πράξεως του. Σε περίπτωση που ο χρήστης θα έχει την δυνατότητα να δημοσιεύει κείμενα σε οποιαδήποτε μορφή είτε μέσο κάποιου shoutbox είτε forum είτε chat είτε ακόμη σε περίπτωση που ανταλλάσει προσωπικά μηνύματα ή μηνύματα με τους εκπροσώπους της Ανάβασις® οφείλει να είναι ευπρεπής στην γλώσσα την οποία χρησιμοποιεί. Έτσι, λοιπόν, οποιαδήποτε συνομιλία υπόκειται κάτω από τον Κώδικα Συμπεριφοράς Χρηστών INTERNET (NETIQUETTE). Οι παραβάσεις αυτών των κανόνων δίνει την δυνατότητα στην εταιρία Ανάβασις® να διαγράψει το μέλος – χρήστη. Σε περίπτωση που γίνει η οποιαδήποτε καταγγελία σε βάρος κάποιου μέλους – επισκέπτη της σελίδας www.anavasis.gr, αυτός φέρει την πλήρη ευθύνη των πράξεων του και οφείλει να παραστεί στην δικαστική πράξη και να πληρώσει οποιαδήποτε αποζημίωση σε τρίτο, αλλά και στην εταιρεία μας για λόγους δυσφήμησης.\nΟι χρήστες κατά το άνοιγμα του λογαριασμού τους οφείλουν να παρουσιάζουν αληθή στοιχεία στην φόρμα εγγραφής. Επίσης, για να προχωρήσουν σε αυτή πρέπει να συμπληρώσουν κάποια στοιχεία τα οποία έχουν την σήμανση “απαραίτητα”, σε περίπτωση αλλαγής στοιχείων οφείλουν να ενημερώνουν τον λογαριασμό τους. Μετά την ολοκλήρωση της διαδικασίας ο νέος χρήστης δέχεται στο ηλεκτρονικό ταχυδρομείο το οποίο έχει δηλώσει κάποιο επιβεβαιωτικό μήνυμα. Οι χρήστες είναι υπεύθυνοι της καλής διατήρησης του λογαριασμού τους, να μην δίνουν τους κωδικούς τους σε τρίτα πρόσωπα και όταν αντιληφθούν οτιδήποτε που έχει γίνει παρά την θέληση τους να ενημερώνουν την εταιρεία μας. Η Ανάβασις® δεν ευθύνεται για καμία πράξη των μελών της, όπως και στην περίπτωση ανεβάσματος (uploading) οποιαδήποτε αντικειμένου είναι αντίθετο με τους νόμους του ΙΝΤΕΡΝΕΤ και των πνευματικών δικαιωμάτων τρίτων ή οποιαδήποτε προσβλητικού ή διαστρεβλωμένου κειμένου. Από την άλλη, η εταιρία Ανάβασις® υποχρεούται από τον νόμο να κρατά τα προσωπικά στοιχεία και δεδομένα των μελών της μόνο για προσωπική της χρήση για την αποστολή ενημερωτικών μηνυμάτων. Επίσης, η Ανάβασις® υποχρεούται να μην μοιράζεται αυτά τα δεδομένα με τρίτες εταιρίες ή φυσικά πρόσωπα. Ο μόνος τρόπος χρησιμοποίησης των στοιχείων αυτών είναι για στατιστικά αποτελέσματα που αφορούν την σελίδα μας.\n8.1. Όροι περί παροχής υπηρεσιών\nΟ εκπαιδευτικός όμιλος Ανάβασις® με το τεράστιο δίκτυο καθηγητών που διαθέτει, είναι σε θέση σε σύντομο χρόνο, λόγω της πολυετής εμπειρίας των διδασκόντων, να βοηθήσει στην αφομοίωση όλης την διδακτική ύλη που απαιτείται. Πλούσια βιβλιογραφία, σημειώσεις, πρακτικά θέματα και έντυπες οδηγίες σε συνδυασμό με την απαιτούμενη ανάλυση από τον διδάσκοντα, δίνουν ένα σαφές προβάδισμα στα άτομα που μας εμπιστεύονται έναντι των υπολοίπων και μας κατατάσσουν σε φροντιστήριο υψηλών προδιαγραφών. Ο αριθμός και ο χρόνος των φροντιστηριακών μαθημάτων καθορίζεται ελεύθερα σε συνεννόηση με τον πελάτη ήδη στην πρώτης επικοινωνία. Στην πορεία αν ανακύψουν νέες ανάγκες, υπάρχει δυνατότητα να προστεθούν κι άλλες διδακτικές ώρες.\nΣτα πλαίσια των μαθημάτων ή ανεξάρτητα απ’ αυτά, η επιχείρησή μας αναλαμβάνει, με στόχο την καλύτερη κατανόηση της ύλης, να εκπονήσει δοκίμια – έρευνες, που προορίζονται αποκλειστικά και μόνο για ερευνητικούς σκοπούς και προσωπική χρήση (άρθρο 23 του Π.Δ. 160/2008). Τα εν λόγω δοκίμια αποστέλλονται με ηλεκτρονική αλληλογραφία. Η κοστολόγηση των υπηρεσιών, εξαρτάται από διάφορους παράγοντες όπως πολυπλοκότητα ύλης, επιθυμητό αριθμό σελίδων, γλώσσα γραφής και ημερομηνία ολοκλήρωσης της παροχής.\nH εταιρεία διατηρεί το δικαίωμα, σε εξαιρετικές περιπτώσεις (όπως πχ. προβλήματος υγείας συνεργάτη και αδυναμίας αντικαταστάσεώς του), να υπαναχωρήσει και να επιστρέψει ολοσχερώς την καταβληθείσα προκαταβολή, χωρίς να γεννάται οποιαδήποτε άλλη αξίωση εις βάρος της, εφ’ όσων έχει ενημερώσει τον αντισυμβαλλόμενο της, πριν παρέλθει το 1/3 του χρόνου ολοκλήρωσης της υπηρεσίας.\n9. Αλλαγή στο περιεχόμενο του ιστότοπο www.anavasis.gr\nΗ εταιρεία Ανάβασις® διατηρεί το δικαίωμα να αναθεωρεί τα περιεχόμενα της σελίδας της σε οποιαδήποτε χρονική στιγμή, χωρίς καμία προηγούμενη ενημέρωση, επίσης μπορεί να παύσει την ύπαρξη της και δεν ευθύνεται για προβλήματα τα οποία θα έχουν σχέση με τεχνικούς λόγους, που αφορούν την εταιρία παροχής hosting και τους server της. Ακόμη σε περίπτωση που δεν θα μπορείτε να έχετε πρόσβαση στην σελίδα μας λόγο προβλήματος του ISP σας, αυτό δεν θα αποτελεί ευθύνη της εταιρείας μας.\nΠνευματικής Ιδιοκτησίας 2021 Anavasis.gr